Ældre Sagens delegeretmøde 2023

Med henblik på at fremme engagement og involvering ved Ældre Sagens delegeretmøder har afdelingerne i distrikt 8 drøftet hvorledes disse formål kan opnås.

Vi foreslår derfor et mere aktivt delegeretmøde ved at der fremover etableres gruppedrøftelser om relevante emner som f.eks. strategi ,projekter og andre aktuelle forhold. Såvel som grupperne bør sammensættes før mødet med henblik på det tidsmæssige. Der kan også gives mulighed for at vælge grupper før mødet.

De enkelte distrikter bør opfordres til at komme med forslag til gruppeemner

Derved skabes også en erfaringsudveksling på tværs af landet og det kan ske i mindre grupper, så flere kommer til orde i regi af delegeretmødet.

Grupperne tænkes faciliteret af medlemmer fra landsstyrelsen og sekretariatsmedarbejdere.

Det vil betyde merværdi og give viden og inspiration i det daglige arbejde og ligeledes input til landsstyrelsens arbejde fremadrettet.

Konkret kan det opnås ved at delegeretmødet i forløbet suspenderes i en periode på 1-2 timer og der i denne periode etableres de nævnte gruppedrøftelser om forud aftalte emner. Afrapportering fra grupperne bør være kort og koncis, da de vil kunne indgå i den almindelige debat på delegeretmødet.

Herefter genoptages delegeretmødet i henhold til den i vedtægterne fastsatte dagsorden. Forslaget kræver således ikke en vedtægtsændring men kan fastsættes af landsstyrelsen.

Tidsmæssigt har der de seneste år været rigelig tid til indpasning af gruppedrøftelser.

Øvrige punkter kan med fordel tidsmæssigt reduceres så kun hovedpunkter i f.eks. regnskab og budget fremlægges. Det meget fyldige og gode materiale som er fremsendt til de delegerede må forudsættes læst før mødet.

Vi håber vort forslag vil blive overvejet lige så positivt som det er ment og ser det gerne vedtaget med henblik på et aktivt og fremsynet delegeretmøde i 2023.

Med venlig hilsen

Ældre Sagens afdelinger i:

Roskilde,Solrød,Lejre,Slagelse,Bramsnæs,Ramsø,Faxe-Rønnede,Vallø,Stevns,St. Heddinge, Skovbo,Tornved-Svinninge,Skovbo,Køge,Holbæk-Jernløse.